PATVIRTINTA

Rektoriaus 2025-04-08

įsakymu Nr. 1-524

# VIEŠŲJŲ IR PRIVAČIŲ INTERESŲ DERINIMO KLAIPĖDOS UNIVERSITETE

# TVARKOS APRAŠAS

**I SKYRIUS**

**BENDROSIOS NUOSTATOS**

1. Klaipėdos universiteto (toliau – KU) Viešųjų ir privačių interesų derinimo Klaipėdos universitete tvarkos aprašas (toliau – Aprašas) nustato KU dirbančių asmenų deklaruojančių privačius interesus (toliau – Darbuotojai), privačių interesų deklaravimo, interesų konfliktų valdymo, nusišalinimo ar nušalinimo nuo sprendimų rengimo, svarstymo ar priėmimo procedūrų, viešųjų ir privačių interesų derinimo pradėjus dirbti ar atsiradus pareigai deklaruoti privačius interesus, dovanų ar paslaugų priėmimo ir teikimo apribojimus ir kt.

2. Aprašas parengtas vadovaujantis teisės aktais:

* 1. Lietuvos Respublikos viešųjų ir privačių interesų derinimo įstatymas (toliau – Įstatymas);
	2. Lietuvos Respublikos vyriausiosios tarnybinės etikos komisijos įstatymas;

2.3. Vyriausiosios tarnybinės etikos komisijos 2019 m. spalio 30 d. sprendimu Nr. KS-270 „Dėl Privačius interesus deklaruojančio asmens pareikšto nusišalinimo nepriėmimo kriterijų patvirtinimo“

2.4. Vyriausiosios tarnybinės etikos komisijos 2019 m. gruodžio 19 d. sprendimas Nr. KS-339 „Dėl perkančiosios organizacijos ar perkančiojo subjekto vadovų, pirkimo komisijų narių, asmenų, perkančiosios organizacijos ar perkančiojo subjekto vadovo paskirtų atlikti supaprastintus pirkimus, pirkimų procedūrose dalyvaujančių ekspertų ir pirkimo iniciatorių nušalinimo tvarkos aprašo patvirtinimo (toliau – Nušalinimo tvarkos aprašas);

2.5. Vyriausiosios tarnybinės etikos komisijos 2019 m. lapkričio 13 d. sprendimas Nr. KS-291 „Dėl rekomendacijos dėl Lietuvos Respublikos viešųjų ir privačių interesų derinimo įstatymo nuostatų laikymosi kontrolės vykdymo“;

2.6. Vyriausiosios tarnybinės etikos komisijos 2020 m. gruodžio 30 d. sprendimas Nr. KS-176 „Dėl privačių interesų deklaracijos formos bei jos pildymo, tikslinimo, papildymo ir pateikimo taisyklių patvirtinimo“ (toliau – Taisyklės);

2.7. Vyriausiosios tarnybinės etikos komisijos 2020 m. gruodžio 30 d. sprendimas Nr. KS-177 Dėl duomenų apie deklaruojančiųjų asmenų nepriimtus nusišalinimus ir institucijos ar įstaigos vadovo nusišalinimus ar nušalinimus pateikimo Vyriausiajai tarnybinės etikos komisijai tvarkos aprašas“;

2.8. Rekomendacijų dėl Lietuvos Respublikos viešųjų ir privačių interesų derinimo įstatymo laikymosi kontrolės ir priežiūros patvirtinimo“ ir šiuo Aprašu.

3. Šio Aprašo sąvokos atitinka Įstatyme apibrėžtas sąvokas.

4. Šiuo Aprašu siekiama užtikrinti KU priimamų sprendimų nešališkumą ir viešųjų bei privačių interesų konfliktų valdymą.

5. KU Rektoriaus įsakymu paskirtas darbuotojas (toliau - Įgaliotasis asmuo) atsakingas už Darbuotojų privačių interesų deklaracijose pateiktų duomenų stebėseną ir kontrolę, kuris raštu įsipareigoja pasirašydamas pasižadėjimą saugoti asmens duomenų paslaptį (toliau – Pasižadėjimas) (Aprašo 1 priedas).

# II SKYRIUS

**PRIVAČIŲ INTERESŲ DEKLARAVIMAS**

6. Darbuotojai privalo deklaruoti privačius interesus Lietuvos Respublikos teisės aktų nustatyta tvarka iki Įstatymo nustatytų terminų pateikdami privačių interesų deklaracijas (toliau – Deklaracija).

7. Darbuotojai, kurie privalo deklaruoti interesus, deklaracijas teikia Įstatymo ir Taisyklių nustatyta tvarka elektroninėmis priemonėmis per Privačių interesų registrą (toliau – PINREG). Prie PINREG prisijungiama iš Vyriausiosios tarnybinės etikos komisijos (toliau – VTEK) interneto tinklapio [www.vtek.lt,](http://www.vtek.lt/) nustatant deklaruojančio asmens tapatybę per Elektroninius valdžios vartus ([www.epaslaugos.lt](http://www.epaslaugos.lt/)).

8. Deklaracijos pildomos, tikslinamos ir teikiamos nedelsiant, bet ne vėliau kaip per 30 kalendorinių dienų:

8.1. po deklaruojančio asmens priėmimo ar paskyrimo į pareigas dienos arba po deklaruojančio asmens statuso įgijimo dienos;

8.2. nuo pateiktoje deklaracijoje nurodytų duomenų ar privačių interesų pasikeitimo dienos, jeigu pateiktoje deklaracijoje pasikeitė nurodyti duomenys apie darbuotojo ir (ar) jo sutuoktinio, sugyventinio, partnerio privačius interesus.

9. Darbuotojai, pateikią ar patikslinę deklaraciją, ne vėliau kaip per 2 (dvi) darbo dienas nuo deklaracijos pateikimo, elektroninių paštu apie tai informuoja savo tiesioginį vadovą.

10. Viešųjų pirkimų komisijos nariai, asmenys, Rektoriaus paskirti atlikti supaprastintus pirkimus, pirkimų procedūrose dalyvaujantys ekspertai, pirkimo iniciatoriai, projektų vadovai Deklaraciją pateikia (jei nebuvo pateikta) iki dalyvavimo pirkimo procedūroje pradžios. Nepateikę Deklaracijos, aukščiau išvardinti asmenys, neturi teisės dalyvauti pirkimų procedūrose ir turi būti atšaukti iš einamųjų pareigų.

11. Viešųjų pirkimų komisijos nariai, viešųjų pirkimų komisijose dalyvaujantys ekspertai, Įstatymo ir Aprašo nustatyta tvarka užpildę ar patikslinę ir pateikę Deklaraciją, per 2 (dvi) darbo dienas apie tai informuoja viešųjų pirkimo komisijos pirmininką.

12. Tikslinant (papildant) deklaracijoje nurodytus duomenis arba taisant pastebėtas klaidas nauja deklaracija nepildoma, tik patikslinama arba papildoma jau pateikta deklaracija.

# III SKYRIUS

**KLAIPĖDOS UNIVERSITETO PADALINIŲ VADOVŲ PAREIGOS ĮGYVENDINANT INTERESŲ KONFLIKTŲ PREVENCIJĄ**

13. KU padalinių vadovai:

13.1. susipažinti su pavaldžių Darbuotojų aktualiose Deklaracijose pateiktais (ir atnaujintais) viešais duomenimis;

13.2. spręsti pavaldžių Darbuotojų nusišalinimo ir nušalinimo klausimus;

14. Tiesioginiai vadovai, spręsdami nušalinimo ar nusišalinimo klausimus, jiems pavaldžių Darbuotojų atžvilgiu gali priimti vieną iš šių sprendimų:

14.1. jei yra pagrindas nušalinti – nedelsdami, bet ne vėliau kaip per 2 (dvi) darbo dienas nuo pavaldaus Darbuotojo užregistruoto Pranešimo gavimo dienos (toliau – Pranešimas) (Aprašo 2 priedas), jį nušalina užpildydami Nušalinimo priėmimo formą (Aprašo 3 priedas), kurią užregistruoja vidaus tvarka ir su šiuo sprendimu ne vėliau kaip kitą darbo dieną nuo jo priėmimo dienos supažindina Įgaliotąjį asmenį;

14.2. jei nėra pagrindo nušalinti – motyvuotu rašytiniu sprendimu nedelsdami, bet ne vėliau kaip per 2 (dvi) darbo dienas nuo pavaldaus Darbuotojo užregistruoto Pranešimo gavimo dienos, nepriima nušalinimo, užpildydami Nusišalinimo nepriėmimo formą (Aprašas 4 priedas), kurią registruoja vidaus tvarka ir sprendimą suderina su Įgaliotuoju asmeniu;

14.3. jei Darbuotojas prašymo nusišalinti nepareiškia – turėdami pagrindą manyti, kad pavaldžiam Darbuotojui gali kilti interesų konfliktas, nedelsdami, bet ne vėliau kaip kitą darbo dieną nuo aplinkybių dėl intereso konflikto paaiškėjimo momento (pvz., susipažinus su pavaldaus Darbuotojo Deklaracija, gavus atitinkamos informacijos ir kt.), nušalina užpildydami Nušalinimo formą (Aprašo 5 priedas), kurią registruoja vidaus tvarka ir su šiuo sprendimu ne vėliau kaip kitą darbo dieną supažindina Įgaliotąjį asmenį;

14.4. tiesioginis vadovas, priėmęs vieną iš Aprašo 14 punkte nurodytų sprendimų, apie tai nedelsdami, bet ne vėliau kaip kitą darbo dieną informuoja pavaldų Darbuotoją;

14.5. užtikrinti, kad nusišalinimo faktas kolegialiai svarstant klausimą būtų tinkamai užfiksuotas dokumente;

14.6. inicijuoti Darbuotojo nušalinimą nuo tam tikrų klausimų sprendimo procedūrų ir, jeigu yra pagrindas, inicijuoti jo tarnybinės veiklos tikrinimą, kai Darbuotojas nepaiso jam pateiktų rekomendacijų;

14.7. nesiūlyti skatinti ar skirti į aukštesnes pareigas Įstatymo pažeidimus padariusių Darbuotojų vienerius metus nuo pažeidimo paaiškėjimo dienos.

# IV SKYRIUS

**DARBUOTOJŲ PAREIGOS INTERESŲ KONFLIKTO PREVENCIJOS SRITYJE**

15. KU Darbuotojai:

15.1. nusišalinti rengiant, svarstant ir priimant sprendimus, susijusius su tiesioginės naudos gavimu sau ir/ar artimiesiems asmenims;

15.2. nusišalinti, kai sprendimai susiję su asmenimis, iš kurių Darbuotojas (ar jam artimi asmenys) gauna bet kokios naudos ar su kuriais jį (ar artimus asmenys) sieja sutartiniai ar kiti įsipareigojimai (susiję su viešaisiais pirkimais, kreditoriais, skolininkais, sutarties šalimi ir kt.);

15.3. nusišalinti rengiant, svarstant ir priimant sprendimus dėl juridinių asmenų, su kuriais Darbuotojas (jam artimi asmenys) yra susiję akcijomis, naryste, einamų pareigų pavaldumu ar kitais ryšiais.

16. Darbuotojas turi tinkamai atlikti pareigą nusišalinti:

16.1. nedelsdamas pateikia arba papildo Deklaraciją, kurioje nurodo galimą interesų konfliktą;

16.2. nedelsdamas, bet ne vėliau kaip kitą darbo dieną nuo aplinkybių dėl interesų konflikto paaiškėjimo momento, informuoja tiesioginį vadovą ir Įgaliotąjį asmenį pateikdamas jiems užpildytą Pranešimą, o viešųjų pirkimų procedūrose dalyvaujantys Darbuotojai ir ekspertai – viešųjų pirkimų komisijos pirmininką ir pateikti užpildytą Pranešimą apie nusišalinimą~~.~~

17. Vadovas ar Įgaliotasis asmuo tvirtina gautą nusišalinimą arba vadovaudamasis VTEK patvirtintais kriterijais, motyvuotu rašytiniu sprendimu gali nepriimti pareikšto nusišalinimo ir įpareigoti Darbuotoją dalyvauti toliau rengiant, svarstant ar priimant sprendimą.

18. Rektorius, pareiškimą apie savo nusišalinimą pateikia jį į pareigas renkančiam, skiriančiam subjektui. Duomenys apie Rektoriaus nusišalinimą ar nušalinimą skelbiami viešai KU interneto svetainėje.

19. Įgaliotasis asmuo, duomenis apie Rektoriaus nusišalinimą ar nušalinimą, taip pat duomenis apie sprendimų nepriimti Rektoriaus pareikšto nusišalinimo, pateikia VTEK elektroninėmis priemonėmis per PINREG.

20. Kai yra pakankamas pagrindas manyti, kad viešųjų pirkimų komisijos nario ar dalyvaujančių pirkimų procedūroje iniciatorių, supaprastintus pirkimus vykdančių asmenų, eksperto dalyvavimas rengiant, svarstant ar priimant sprendimą viešajame pirkime sukels interesų konfliktą, viešųjų pirkimų komisijos pirmininkas motyvuotu rašytiniu sprendimu teikia siūlymą Rektoriui arba Įgaliotajam asmeniui nušalinti Darbuotoją ar ekspertą nuo konkretaus klausimo sprendimo ir/ar kitų pareigų atlikimo.

21. Jeigu interesų konfliktą keliančios ar galinčios kelti aplinkybės paaiškėja pačios pirkimo procedūros metu, viešųjų pirkimų komisijos pirmininkas sustabdo pirkimo komisijos nario, asmens, paskirto atlikti supaprastintus pirkimus ar pirkimo procedūrose dalyvaujančio eksperto, pirkimo iniciatoriaus, kuriam galbūt kilo interesų konfliktas, dalyvavimą su atitinkamu pirkimu susijusių sprendimų priėmimo procese ir informuoja Įgaliotąjį asmenį, kuris atlieka to asmens su pirkimu susijusios veiklos patikrinimą.

22. Dėl pirkimo komisijos nario ar pirkimų procedūrose dalyvaujančio eksperto nušalinimo pirkimo procedūra nėra stabdoma, jeigu spendimui priimti pakanka pirkimo procedūrose dalyvaujančių asmenų. Jei pirkime dalyvaujančių asmenų sprendimui priimti nepakanka, Rektorius sprendžia dėl naujo pirkimo komisijos nario ar pirkimų procedūrose dalyvaujančio eksperto paskyrimo.

23. Nušalinus pirkimo komisijos narį ar pirkimų procedūrose dalyvaujantį ekspertą, likę pirkimo procedūrose dalyvaujantys asmenys įvertina, ar tikslinga peržiūrėti iki tol buvusius pirkimų procedūrų etapus ir priimti naujus sprendimus.

24. Viešųjų pirkimų procedūrose dalyvaujantys asmenys privalo dalyvauti ir/ar su pirkimais susijusius priimti sprendimus tik prieš tai pasirašę konfidencialumo pasižadėjimą ir Viešųjų pirkimų tarnybos kartu su VTEK nustatytos formos nešališkumo deklaraciją.

25. Įgaliotas asmuo, pirkimų komisijos pirmininko teikimu, registruoja pirkimų komisijos narių, asmenų, Rektoriaus įsakymu paskirtų atlikti supaprastintus pirkimus, pirkimo procedūrose dalyvaujančio eksperto, pirkimo iniciatorių ir kitų pirkimo procedūrose dalyvaujančių asmenų, nusišalinimo ir/ar nušalinimo atvejus.

26. Lietuvos Respublikos viešųjų ir privačių interesų derinimo įstatymo, Lietuvos Respublikos viešųjų pirkimų įstatymo ir šio Aprašo pažeidimai gali būti laikomas šiurkščiu darbo pareigų pažeidimu ir už jį gali būti taikoma Lietuvos Respublikos teisės aktuose nustatyta atsakomybė.

Viešųjų ir privačių interesų derinimo Klaipėdos universitete tvarkos aprašo

1 priedas

**(Pasižadėjimo saugoti asmens duomenų paslaptį forma) PASIŽADĖJIMAS**

# SAUGOTI ASMENS DUOMENŲ PASLAPTĮ

(data)

Klaipėda

Aš, , suprantu,

(pareigos, vardas, pavardė)

kad susipažinus su asmens duomenimis, nurodytais privačių interesų deklaracijoje, kurie negali būti atskleisti, perduoti neįgaliotiems asmenims arba institucijoms;

kad netinkamas duomenų saugojimas gali užtraukti atsakomybę pagal Lietuvos Respublikos įstatymus.

Aš įsipareigoju:

saugoti asmens duomenų, nurodytų privačių interesų deklaracijoje, paslaptį;

neatskleisti, neperduoti informacijos nė vienam asmeniui ar institucijai, neįgaliotiems naudotis šia informacija;

Aš žinau, kad:

informacija apie privačių interesų deklaracijoje nurodytus duomenis tretiesiems asmenims teikiama tik įstatymų numatytais atvejais ir tvarka;

už neteisėtą asmens duomenų, nurodytų privačių interesų deklaracijoje, atskleidimą atsakau Lietuvos Respublikos įstatymų tvarka.

(pareigos) (parašas)

(vardas, pavardė)

Viešųjų ir privačių interesų derinimo Klaipėdos universitete tvarkos aprašo 2 priedas

## (Pranešimo apie nusišalinimą forma)

(nusišalinančiojo vardas, pavardė, įstaigos, jos padalinio pavadinimas, pareigos)

(nusišalinimą priimančio asmens vardas pavardė, įstaigos, jos padalinio pavadinimas, pareigos**)**

# PRANEŠIMAS APIE NUSIŠALINIMĄ

20 - - Nr. (data)

Aš, ,

(pareigos, vardas, pavardė)

nusišalinu nuo dalyvavimo komisijoje / sprendimo / pavedimo / pasiūlymo / skundo ar prašymo nagrinėjimo / kita

(*komisijos, sprendimo priėmimo procedūros, pavedimo, pasiūlymo, skundo pavadinimas*)

rengimo, svarstymo, nagrinėjimo ar priėmimo procedūros, nes mano dalyvavimas rengiant, svarstant, nagrinėjant ar priimant šį sprendimą / pasiūlymą / vykdant pavedimą ar dalyvavimas posėdyje gali sukelti interesų konfliktą.

Nusišalinimo priežastys:

(vardas, pavardė, parašas)

Viešųjų ir privačių interesų derinimo Klaipėdos universitete tvarkos aprašo 3 priedas

## (Nusišalinimo priėmimo forma)

(nušalinančiojo vardas, pavardė, įstaigos, jos padalinio pavadinimas, pareigos)

# DĖL NUSIŠALINIMO PRIĖMIMO

(nurodomas nusišalinančiojo pareigos, vardas pavardė)

20 - - Nr. (data)

Vadovaudamasis Lietuvos Respublikos viešųjų ir privačių interesų derinimo įstatymo 11 straipsnio 6 dalimi ir atsižvelgdamas į

(nurodomas nusišalinančiojo pareigos, vardas pavardė)

20 m. d. pranešimą apie nusišalinimą Nr. :

1. P r i i m u

(nurodomas nusišalinančiojo pareigos, vardas pavardė)

nusišalinimą nuo sprendimų, susijusių su ,

(nurodyti fizinį ar juridinį asmenį)

rengimo, svarstymo, nagrinėjimo ar priėmimo.

1. P a s k i r i u vykdyti

(nurodomas pareigos, vardas pavardė)

 funkcijas rengiant,

(nurodomas nusišalinančiojo pareigos, vardas pavardė)

svarstant, nagrinėjant ar priimant sprendimus, tiesiogiai susijusius

su

(nurodyti fizinį ar juridinį asmenį)

(*Nušalinančiojo vardas, pavardė, parašas*)

SUSIPAŽINAU

(parašas) (vardas, pavardė) (data)

Viešųjų ir privačių interesų derinimo Klaipėdos universitete tvarkos aprašo 4 priedas

## (Nusišalinimo nepriėmimo forma)

(nušalinančiojo vardas, pavardė, įstaigos, jos padalinio pavadinimas, pareigos)

# DĖL NUSIŠALINIMO NEPRIĖMIMO

(nurodomas nusišalinančiojo pareigos, vardas pavardė)

20 - - Nr. (data)

Vadovaudamasis Lietuvos Respublikos viešųjų ir privačių interesų derinimo įstatymo 11 straipsnio 3 dalimi, Privačius interesus deklaruojančio asmens pareikšto nusišalinimo nepriėmimo kriterijų, patvirtintų Vyriausiosios tarnybinės etikos komisijos 2019 m. spalio 30 d. sprendimu Nr.

KS-270 „Dėl Privačius interesus deklaruojančio asmens pareikšto nusišalinimo nepriėmimo kriterijų patvirtinimo“, punktu, įvertinęs

 20 m. d. pranešimą apie

(nurodomas nusišalinančiojo pareigos, vardas pavardė)

nusišalinimą Nr. , atsižvelgdamas į tai, kad

(išsamiai nurodyti priežastis lėmusias sprendimą nepriimti nusišalinimo)

n e p r i i m u pareikšto nusišalinimo

(nurodomas nusišalinančiojo pareigos, vardas pavardė)

nuo dalyvavimo rengiant, svarstant, nagrinėjant ar priimant sprendimus, susijusius su

 .

(nurodyti fizinį ar juridinį asmenį)

(*Nusišalinimą nepriimančiojo vardas, pavardė, parašas*) SUDERINTA

(parašas) (vardas, pavardė) (data)

Viešųjų ir privačių interesų derinimo Klaipėdos universitete tvarkos aprašo 5 priedas

## (Nušalinimo forma)

(nušalinančiojo vardas, pavardė, įstaigos, jos padalinio pavadinimas, pareigos)

# NUŠALINIMAS

20 - - Nr. (data)

Vadovaudamasis Lietuvos Respublikos viešųjų ir privačių interesų derinimo įstatymo 11 straipsnio 6 dalimi, aš, ,

(pareigos, vardas, pavardė)

nušalinu

(pareigos, vardas, pavardė)

nuo dalyvavimo komisijoje / sprendimo / pavedimo / pasiūlymo / skundo ar prašymo nagrinėjimo / kita

(komisijos, sprendimo priėmimo procedūros, pavedimo, pasiūlymo pavadinimas)

rengimo, svarstymo, nagrinėjimo ar priėmimo procedūros, nes šio asmens dalyvavimas rengiant, svarstant, nagrinėjant ar priimant šį sprendimą / pasiūlymą / vykdant pavedimą ar dalyvavimas posėdyje gali sukelti interesų konfliktą.

Nušalinimo priežastys:

(vardas, pavardė, parašas)

SUSIPAŽINAU

(parašas) (vardas, pavardė) (data)